|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| San Benedeto del Trontasit. *Città di San Benedetto del Tronto* |
| --- |
| *Senamiestis* |
|  |
| 

San Benedeto del TrontasSan Benedeto del Trontas

42°57′0″ š. pl. 13°53′0″ r. ilg.﻿ / ﻿42.95000°š. pl. 13.88333°r. ilg.﻿ / 42.95000; 13.88333﻿ (San Benedeto del Trontas)Koordinatės: 42°57′0″ š. pl. 13°53′0″ r. ilg.﻿ / ﻿42.95000°š. pl. 13.88333°r. ilg.﻿ / 42.95000; 13.88333﻿ (San Benedeto del Trontas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Markė |
| **Provincija** | Askoli Pičeno provincija |
|  |
| **Meras** | Pasqualino Piunti |
|  |
| **Gyventojų** (2010) | 48 262  |
| **Plotas** | 25,31 km² |
| **Tankumas** (2010) | 1 907 žm./km² |
| **Altitudė** | 4 m |
|  |
| **Pašto kodas** | 63074 |
| **Tel. kodas** | 0735 |
| **Miesto globėjas (-ai)** | Šv. Benediktas Kankinys |

**San Benedeto del Trontas** (it. *San Benedetto del Tronto*) – miestas Italijoje, Markėje, Askoli Pičeno provincijoje. Miestas yra pakrantėje, turi žvejybos uostą, yra populiarus kurortas. Sen Benedeto yra Albulos upės žiotyse ir tęsiasi nuo Tesino upės šiaurėje iki Tronto upės pietuose. Pajūris pasižymi baltu smėliu ir seklia pakrante.

Istorija
--------

Miesto istorija susijusi su šventuoju kankiniu, kurio vardas jam duotas. Benediktas buvo karys iš Kupros, gyvenęs Diokletiano laikais. Po Konstantino edikto 313 m. tikintieji pastatė koplyčią prie jo kapo. Nuo to laiko jam buvo meldžiamasi, kai užeidavo galvos skausmas. Vėliau buvo pastatyta bažnyčia. Istorikai teigia, kad rasta radinių, pagal kuriuos galima teigti, kad Albulos dešiniajame krante buvo romėnų gyvenvietė *Alba Picena*.

998 m. pirmąkart kaimas minimas Fermo vyskupo Huberto akte. 1145 m. feodas atitenka Valterio iš Neapolio sūnums Bernardui ir Acui. Imperatorius Otonas IV 1211 m. Fermui atidavė sritis nuo Tronto iki Potencos upių. 1245 m. imperatorius Frydrichas II atidavė Askoli Pičenui atidavė pajūrį tarp Ragnolos ir Tronto upių statyti įtvirtintą uostą. Tuo laikotarpiu tarp Fermo ir Askoli Pičeno vyko nesutarimai, kuriuose dalyvavo kiti miestai ir kurie nuniokojo kaimo vietoves. 1478 m. miestą nusiaubė maras. Sen Benedeto buvo beveik negyvenamas, kol čia neapsistojo pabėgėliai iš Romanijos. XVI–XIX a. turkai grobdavo jūreivius ir parduodavo į vergiją. 1650 m. miestas pradėjo plėstis už sienų, 1754 m. atsirado pajūrio priemiesčiai: Sant’Antonio da Padova ir Marina. 1860 m. miestas prijungtas prie Italijos karalystės. 1896 m. karaliaus dekretu prie *San Benedetto* pridėta galūnė *del Tronto*. 1936 m. prie miesto prijungtas Porto d’Ascoli kaimas.

Paskutiniais Antrojo pasaulinio karo metais miestas 144 bombarduotas iš oro ir 6 – iš jūros. Pakario metais Sen Benedeto prie Tronto greitai atsigavo, amžiaus vidury jis turėjo vieną didžiausių žvejybos uostų Italijoje. Sparčiai plėtojosi turizmas.

Miestai partneriai
------------------

* Mar del Plata, Argentina
* Alba Julija, Rumunija
* Čikago Haisas, JAV
* Alforvilis, Prancūzija
* Trinidadas, Kuba
* Podžijo Bustonė, Italija
* Šteiras, Austrija